**Regnskabskrav med revision**

**TV 2 Danmark A/S’ retningslinjer for levering af regnskab på produktioner over 8 mio. kr.**

Regnskabet skal afleveres senest 4 måneder efter levering af udsendelsesklart materiale.

Datoen samt navn på regnskabsansvarlig skal fremgå af produktionsplanen.

Regnskabet skal indeholde en omkostningsfordeling på alle poster svarende til det godkendte programbudget.

Regnskabet skal ledsages af forklaringer på gruppetotaler med afvigelser på mere end +/- 10% på budgetposter større end 50.000 kr.

Med gruppetotaler menes: Redaktion, Produktion & EFP, Studiebemanding, Kostumer, sminke &rekvisitter, Scenografi, Postproduktion – bemanding, Øvrige medvirkende, Udstyr & teknik, Lokation, Studie, Scenografi, kostume og sminke, Transport, ophold og forplejning, Ekspedition, Postproduktion – udstyr, Arkiv & musik, Øvrige produktionsomkostninger, Forsikring & assistance.

Afvigelser på interne poster skal altid forklares i regnskabet.

Besparelser på eksterne budgetposter kan ikke medgå til dækning af overskridelser på interne budgetposter, medmindre afvigelserne på forhånd skriftligt er aftalt med TV 2.

Et merforbrug for interne medarbejdere vil ikke blive accepteret ved regnskabsaflæggelsen, uden forudgående skriftlig aftale med TV 2.

Revisionen omfatter:

\* Efterprøvning af eksterne udgifter med bilagsdokumentation (faktura). Udgifterne skal være opført i regnskabet uden tillæg af nogen art.

\* Efterprøvning af arbejdssedler samt kontrol af dag- og/eller timesats for egne medarbejdere. Den anvendte dag-/timesats skal oplyses særskilt.

\* Efterprøvning af interne bilag vedrørende rejser, diæter, overnatning, m.v. Udgifterne skal være opført i regnskabet uden tillæg af nogen art.

\* Efterprøvning af omkostningernes fordeling, svarende til det godkendte programbudget.

Revisor skal ved sin påtegning af regnskabet anføre, om gennem­gangen af regnskabsmaterialet har givet anledning til bemærknin­ger.

Revisionen skal foretages med høj grad af sikkerhed.

Hvis TV 2 har spørgsmål til det leverede regnskab, har TV 2 ret til en saldobalance på de bogførte omkostninger på produktionerne.

Opstår der spørgsmål til det leverede regnskab eller eventuelle kopier af saldobalancer fra producentens bogføring, har TV 2 ret til at lade TV 2´s revisor gennemgå og revidere det samlede regnskabsmateriale og underliggende bilag på produktionen. Dette skal ske indenfor normal kontortid og med et rimeligt forudgående varsel.

Nov. 2024